Pieter & Leticia se Boho troue - Mooi Troues
Pieter & Leticia se Boho troue
Pieter en het 'n lieflike Boheemse troue gehad by Florence Gaste Plaas in Mpumalanga. Hulle het onlangs ook saam 'n besigheid begin wat die ruikers vir die meisies en dekor van die troue gedoen het.
Dit lyk in die fotos of dit 'n baie gemaklike en lekker troue was en Pieter en Leticia deel goeie advies vir paartjies wat besig is om hul troue te beplan.
Ek en Leticia het ontmoet deur 'n my goeie vriend, Gerhard wat ook 'n strooijonker op ons troue was. Ons het eers vir drie maande lank via SMS en Facebook kontak gehou tussen Tailand en Suid Afrika. Toe ons mekaar die eerste keer sien was die koeël deur die kerk.
Ek het in die geheim 'n naweek weg gereël met die hulp van Leticia se jongste suster Amarencia. Ek het Leticia na Kaapschehoop net buite Nelspruit geneem om die lekkerste pannekoek te gaan eet. Net voor ons gaan eet het, het ons eers gaan stap om die mooiste uitsig te gaan sien op Kaapschehoop se uitkyk punt, toe ons bo kom moes ons eers asem skep en toe vrae ek vir Leticia om die res van haar lewe saam my te spandeer.
Ons was amper twee jaar saam.
Trou advies sal ons sê beplan van dag een af self julle troue, ons wou ons eie ding doen met ons troue, dinge wat ons van hou die venue, kos, musiek, die dekor ens, doen wat julle van hou en nie wat jy dink die gaste sal van hou nie. Moet nie onnodige skuld gaan maak vir julle troue nie. Wanneer die troudag aanbreek geniet elke oomblik daarvan, want dis in 'n oogwink verby. Spandeer op 'n goeie fotograaf, lekker kos en 'n goeie platejoggie dit sal die gaste gelukkig hou.